בס"ד, עשרת ימי תשובה תשע"ט **דף מקורות לעיון ולהעמקה, הרב אודי שורץ**

מנחות דפים ל"ב-ל"ג, השמירה שבמזוזה

**א. אופי השמירה**

1. **מסכת עבודה זרה, דף י"א:** "אונקלוס בר קלונימוס איגייר. שדר קיסר גונדא דרומאי אבתריה ... כי נקטי ליה ואזלי, חזא מזוזתא דמנחא אפתחא, אותיב ידיה עלה ואמר להו: מאי האי? אמרו ליה: אימא לן את. אמר להו: מנהגו של עולם, מלך בשר ודם יושב מבפנים ועבדיו משמרים אותו מבחוץ, ואילו הקב"ה, עבדיו מבפנים והוא משמרן מבחוץ, שנאמר: "ה' ישמר צאתך ובואך מעתה ועד עולם"; איגיור. תו לא שדר בתריה".
2. **מסכת מנחות, דף ל"ג:** "אמר רבא: מצוה להניחה בטפח הסמוך לרה"ר. מאי טעמא? רבנן אמרי: כדי שיפגע במזוזה מיד, רב חנינא מסורא אומר: כי היכי דתינטריה. אמר רבי חנינא: בוא וראה שלא כמדת הקב"ה מדת בשר ודם, מדת בשר ודם - מלך יושב מבפנים ועם משמרין אותו מבחוץ, מדת הקב"ה אינו כן, עבדיו יושבין מבפנים והוא משמרן מבחוץ, שנאמר: ה' שומרך ה' צלך על יד ימינך".
3. **רש"י שם:** "דתינטריה - לכל הבית מן המזיקין".
4. **מנחות, דף ל"ב:** "תניא נמי הכי: תלאה במקל או שהניחה אחר הדלת - סכנה ואין בה מצוה".
5. **רש"י שם:** "סכנה - מן המזיקים שאין הבית משתמר בה עד שיקבענה בצורת הפתח כהילכתה".
6. **תוספות שם:** "סכנה ואין בה מצוה - פי' בקונטרס כיון דעשאה שלא כהילכתה אין הבית משתמר מפני המזיקין וקשה לרבינו תם דא"כ הו"ל למימר הכי אבל העשויה שלא כהילכתה ונראה דתלאה במקל נוקף בה ראשו דלאו אדעתיה וכן אחורי הדלת רגילה להיות בולטת ומכה בה ראשו".
7. **רמב"ם הלכות מזוזה, פרק ו' הלכה י"ג:** "חייב אדם להזהר במזוזה מפני שהיא חובת הכל תמיד, וכל זמן שיכנס ויצא יפגע ביחוד השם שמו של הקדוש ב"ה ויזכור אהבתו ויעור משנתו ושגיותיו בהבלי הזמן, וידע שאין דבר העומד לעולם ולעולמי עולמים אלא ידיעת צור העולם ומיד הוא חוזר לדעתו והולך בדרכי מישרים. אמרו חכמים הראשונים כל מי שיש לו תפילין בראשו ובזרועו וציצית בבגדו ומזוזה בפתחו מוחזק הוא שלא יחטא שהרי יש לו מזכירין רבים והן הם המלאכים שמצילין אותו מלחטוא שנאמר חונה מלאך יי' סביב ליראיו ויחלצם, בריך רחמנא דסייען".
8. **מסכת ראש השנה, פרק ג' משנה ח':** "והיה כאשר ירים משה ידו וגבר ישראל וגומר (שמות י"ז) וכי ידיו של משה עושות מלחמה או שוברות מלחמה? אלא לומר לך כל זמן שהיו ישראל מסתכלים כלפי מעלה ומשעבדין את לבם לאביהם שבשמים היו מתגברים ואם לאו היו נופלין. כיוצא בדבר אתה אומר (במדבר כ"א) עשה לך שרף ושים אותו על נס והיה כל הנשוך וראה אותו וחי וכי נחש ממית או נחש מחיה אלא בזמן שישראל מסתכלין כלפי מעלה ומשעבדין את לבם לאביהן שבשמים היו מתרפאים ואם לאו היו נימוקים".
9. **שו"ת דברי יציב, יורה דעה קצ"א:** " ואולי י"ל שיש באמת על מצות מזוזה ב' טעמים, טעם השמירה וטעם יחוד שמו יתברך ... והגם שמלשון הרמב"ם שם שסיים, שלא יחטא שהרי יש לו מזכירין רבים והן הם המלאכים שמצילין אותו מלחטוא שנאמר חונה מלאך ה' סביב ליראיו ויחלצם עיין שם, נראה שלדידיה חדא הוא, כי היכי דתינטריה מעבירות ע"י ה' סביב ליראיו ... אך ברש"י מנחות שם פירש דתינטריה לכל הבית מן המזיקין ... ואולי הרמב"ם לשיטתו לענין רוח רעה וכישוף ומזיקין, [עיין פי"א מהל' עכו"ם הי"א וט"ז ובפיה"מ לע"ז פ"ד מ"ז, וע"ע לעיל סימן ל"א] ודו"ק. אבל לדידן לבעלי השו"ע השמירה היא מן המזיקין ... ועכ"פ הכא פשיטא שאסור לכוין במזוזה משום שמירה, רק לקיים מצות בוראו".

**ב. יישומים הלכתיים**

**ב1. שמות מלאכים במזוזה**

1. **רמב"ם הלכות מזוזה, פרק ה' הלכה ד':** "מנהג פשוט שכותבים על המזוזה מבחוץ כנגד הריוח שבין פרשה לפרשה ש-די ואין בזה הפסד לפי שהוא מבחוץ. אבל אלו שכותבין מבפנים שמות המלאכים או שמות קדושים או פסוק או חותמות הרי הן בכלל מי שאין להם חלק לעולם הבא, שאלו הטפשים לא די להם שבטלו המצוה אלא שעשו מצוה גדולה שהיא יחוד השם של הקב"ה ואהבתו ועבודתו כאילו הוא קמיע של הניית עצמן כמו שעלה על לבם הסכל שזהו דבר המהנה בהבלי העולם".
2. **כסף משנה שם:** "כתב הרמ"ך דבמסכת ע"ז משמע מהא דאמר אונקלוס לגונדא דרומאי כי הקדוש ברוך הוא עושה המזוזה לשמור ישראל מבחוץ. ויש לדחוק דאונקלוס הוא דאמר להו לאחשובינהו לישראל עכ"ל. ואין זו טענה דהא בפרק הקומץ (דף ל"ג:) גבי מזוזה צריך להניחה בטפח הסמוך לר"ה אמר רב הונא מ"ט כי היכי דתנטריה לכך צ"ל דאין הכי נמי שהמזוזה שומרת הבית כשהיא כתובה כתקנה לא המלאכים הכתובים בה מבפנים וגם אין הכוונה בעשייתה לשמור הבית אלא צריך שיכוין לקיים מצות הקדוש ברוך הוא וממילא נמשך שתשמור הבית".
3. **הגהות מיימוניות שם:** "וכן הגיד לי הר"ר משה בן הר"ר יהושע שמורינו הר"ר אביגדור כהן זצ"ל הנהיג בכל ארץ אושטרייך שלא לכתוב במזוזה לא חותם ולא מלאך רק שתי הפרשיות כאשר הם כתובות לא להוסיף אפילו אות אחת. ודלא כרא"מ אשר כתב צורת המזוזה וחותמות ושמות מלאכים אמנם כתב שאין בהן לא עיכוב ולא מצוה אך תוספת שמירה וכן רבינו שמחה כתב ג' פסוקים תחת המזוזה ה' ישמרך וכו'".
4. **שולחן ערוך ורמ"א יורה דעה, סימן רפ"ח סעיף ט"ו:** "אסור להוסיף בה מאומה, אלא שמבחוץ כותבין: ש-די. הגה: ... עוד נוהגין לכתוב מבחוץ: כוז"ו במוכס"ז כוז"ו נגד ה' א-להינו ה' ".
5. **בית יוסף, שם:** "ועכשיו לא נהגו לכתוב כן".
6. **שו"ת יביע אומר, יורה דעה ח' כ"ח:** "ולכן נראה שהסופרים הספרדים שנהגו להוסיף לכתוב על המזוזה מבחוץ "כוזו במוכסז כוזו", אין למחות בידם, כי יש להם על מה שיסמוכו".

**ב2. חובת הדר**

1. **פסחים, דף ד':** "אמר רב משרשיא: מזוזה חובת הדר היא".
2. **רש"י שם:** "חובת הדר - לפי שהיא משמרתו, וכתיב ביתך - ביאתך, נכנס ויוצא בה".

**ב3. נטילת מזוזה ביוצא מביתו**

1. **בבא מציעא, דף ק"ב:** "תנו רבנן: המשכיר בית לחבירו - על השוכר לעשות לו מזוזה, וכשהוא יוצא - לא יטלנה בידו ויוצא. ומנכרי - נוטלה בידו ויוצא. ומעשה באחד שנטלה בידו ויצא, וקבר אשתו ושני בניו. - מעשה לסתור? אמר רב ששת: ארישא".
2. **תוספות הרא"ש שם:** "לא יטלנה בידו ויצא. ואפילו למאן דאמר מתירין מבגד לבגד הכא אסיר, שהמזוזה היא שמירת הבית מן המזיקין ובנטילתה מזיק לנכנס לדור בתוכה".
3. **תוספות שבת, דף כ"ב:** "וגבי מזוזה שנענש שמא לא היה בדעתו להניח בבית אחר א"נ מזוזה שאני שעשויה להציל מן המזיקין".
4. **ברכי יוסף יורה דעה, רצ"א ג':** "לתירוץ ראשון של תוספות (שבת כב. ד"ה רב) מותר ליטלה ולהשימה בבית שדר בו. ולפי תירוץ אחרון אסור. וכן נהגו לאסור ... ברם רב אחא משבחא גאון בשאלתות פרשת שלח (סי' קכו) התיר אם קובעה מיד בבית אחר. וכ"כ הריטב"א".

**ב4. טפח הסמוך לפתח**

1. **שו"ת דברי יציב, שם:** מה ששאלת בדבר המנהג מאא"ז מגארליץ זי"ע ועכ"י, שרק על פתח החיצון קבעו המזוזה בטפח הסמוך לחוץ ולא בפתחים הפנימיים[[1]](#footnote-1), ושמעת מפקפקין בזה דמאי נפק"מ. והאומנם כי מי אנכי להרהיב עוז ולחוות דעת ע"ד שסבא קדישא נהג כן, מכל מקום תורה היא וללמוד אני צריך ... אך היותר נראה לפענ"ד, דאם טעמא משום מזיקין אז זה שייך בפתח שסמוך לרשות הרבים, ולכך נקט הש"ס במנחות שם טפח הסמוך לרה"ר עיין שם, וכן ברי"ף הנ"ל, וברא"ש בהלכות מזוזה סי' א', אבל בתוך הבית של ישראל עם קדוש חדר בתוך חדר ח"ו להך טעמא, וכיון שהמזוזה בפתח החיצון והשי"ת שומרו כל הבית נשמר ממילא. משא"כ אם נאמר כדי שיפגע במזוזה מיד בדרך כניסתו. וא"כ לרבנן במנחות גם בחדר לתוך חדר צריך בטפח הסמוך לפתח, ולרב חנינא רק בפתח הסמוך לרשות הרבים ודו"ק. אולם אם נאמר כהרמב"ם הנ"ל, י"ל דשייך גם בחדר בתוך חדר שיהיו המלאכים שומרים מן החטא".

**ב5. מזוזה בפתח שאינו מחוייב**

1. **מנחות, דף ל"ב:** "תניא נמי הכי: תלאה במקל או שהניחה אחר הדלת - סכנה ואין בה מצוה, של בית מונבז המלך היו עושין בפונדקותיהן כן, זכר למזוזה".
2. **רש"י שם:** "ושל בית מונבז המלך כשהיו מהלכים בדרך נושאין מזוזות עמהם ותולין אותן בפונדק במקל עד הבקר זכר למזוזה לפי שלא היו דרין לעולם דירת קבע אלא הולך היה מעיר לעיר במלכותו".
3. **המהדיר על פסקי רי"ד, הערה 268:** "ועדיין יש לבאר אם שייך זכר במעשה שאין בו מעשה מצוה. ולשיטת התוס' דהוי סכנה משום דנוקף בה ראשו, אפשר שעדיין יש בזה משום שמירה מן המזיקין[[2]](#footnote-2), בגדר וראו כי שם ה' נקרא וגו', ולפי"ז היו עושין זכר למזוזה בגדר השמירה".
4. **שו"ת אגרות משה, יורה דעה ב' קמ"א:** "ולתלותם בשרשרת על הצואר אין לאסור דמזוזה לא חמיר מתפילין שבכיסן מותר. ובעצם משמע לי דלתלות על הגוף ליכא בכלל איסור תליה ... ולכן צריך לומר דלתלות על הגוף ליכא בזיון דאדרבה הוא יותר חביבות, ולכן פשוט שמותר".
5. **שו"ת שבט הלוי, ט' רכ"א:** "מעכ"ת מסופק בקובע מזוזה בבית הפטור מן הדין כמו פחות מדע"ד אם יש בה מכ"מ סגולת שמירה או אין בה ... ועיין מנחות ל"ב ע"ב של בית מונבז המלך היו עושין בפונדקותיהן כן זכר למזוזה ... וכתב תוספות יום טוב במסכת כלים שם ואפשר שהיו אנשים בזמן המשנה נושאים מזוזה עמהם וחשבו זה למצוה ושמירה להם, ולפ"ז גם אלו שתולין במקום פטור גמור חושבים למצוה ושמירה, אבל אין בזה גדרי מזוזה באמת וע"ש בחי' אנשי שם כ' דאם היו אנשים כאלה, טפשים היו, ודומים להנהו שכ' הרמב"ם פ"ה מתפילין ... ולפ"ז גם המניחים על פחות מדע"ד הוא לכתחלה רק בגדר זכר דהא אין שם סרך מצוה".
6. **שו"ת שבט הלוי, חלק י' סימן קפ"א**: "אשר נשאל באלו שרוצים לקבוע מזוזה למטה בפתח הבנין הגם שאין שם שום צד של צורת הפתח כלל ומשום שעצם המזוזה היא שמירה לבנין ואפילו אין בו קיום המצוה האם מותר לעשות כן. ואומר בתשובת דבר, שמשמעות ההלכה שאין לעשות כן במקום שאין כאן אפילו ספק חיוב מצוה ומשתמשים במזוזה לכתחלה רק לשמירה ... למדנו מזה, שאעפ"י שיש בה סגולת השמירה היינו ע"י קיום המצוה שאם עושה המצוה כהלכתה ומכוין למצוה, התוצאה מזה שמירה, לא כן כשודאי אין שום חיוב מצוה, ורוצים להשתמש בה רק לשמירה, לא זו כשמוסיפים דברים של מלאכים וכיו"ב אלא גם כשאין מוסיפים ברור דעת הרמב"ם דלעשות לשמירה בעניני עוה"ז לבד שאסור וכאשר מוכח מסוף דברי הכ"מ ... ומה דהעירו מירושלמי פאה פ"ק דרבינו הק' שלח לארטבן מזוזה וקא"ל כל חפציך לא ישוו בה ולא עוד אלא דאת שלחית לי מלה דאנא מנטר לה ואנא שלחית לך מלה דאת דמך לך והיא מנטרא לך דכ' בהתהלכך תנחה אותך ע"כ, וכ' הגאון הקדמון בעל יפה מראה בירושלמי שם, דאין לפרש בירושלמי דהמזוזה עצמה שומרת דא"כ עשית המזוזה כקמיעה בעלמא וזה נדחה מגדולי הראשנים והרמב"ם, אלא לא על עצם חפץ המזוזה קאמר הירושלמי כן דהא קרא דמייתי ירושלמי דבשכבך תשמור עליך, וכן בהתהלכך תנחה אותך דמייתי ירושלמי לא במזוזה איירי, אלא מצד דברי תורה הכתובים במזוזה, דהעוסק בהן נשמר בכל דרכיו בעוה"ז, עש"ה דבריו המחזקים ואמיתים".
7. **הרב שמואל דוד, מזוזה בחדר לידה, בתוך: תחומין כ"ח:** "בכל חדרי בית חולים העמק בעפולה קבועות מזוזות, גם בכניסה לחדר הלידה אבל לא בפתח תא הלידה עצמו. ואכן, שם אין צורך במזוזה משום שאין נכנסים לשם אלא בזמן הלידה ואז אין האישה לבושה בצניעות. לימים באה אישה ללידה וסירבה להיכנס לתא הלידה עד שתותקן שם מזוזה. מסתבר שהפטור ההלכתי ממזוזה לא הרשים אותה והיא דרשה מזוזה בהאמינה שהמזוזה תשמור עליה מפני כל סכנה ... סיכום: לדעת הרמב"ם אין לקבוע מזוזה במקום שאין מצוה לקובעה ובפרט במקום שאסור לקובעה. והקובע מזוזה כשכל כוונתו היא לשם שמירה – אין לו חלק לעולם הבא. ראשונים אחרים סוברים שהשמירה המיוחדת למזוזה היא חלק מגוף המצוה ולדעתם זו יש מקום לקבוע מזוזה בתא הלידה אם היולדת מבקשת זאת לשם שמירה. במיוחד יש מקום להתיר את הדבר בנידוננו כיון שיישוב דעתה של יולדת ביושבה על המשבר הוא ענין של פיקוח נפש שבגללו מותרים הרבה איסורים אחרים. עם זאת, כיון שהמזוזה אינה נקבעת בפתח תא הלידה לשם קיום המצוה, יש להתכוון בעת קביעתה שלא לשם המצוה, וגם לא לברך על קביעתה – כך הורה לי מו"ר הר"א ליכטנשטיין שליט"א. ויש לכסות את המזוזה בכיסוי כפול".
1. ועיין שם עוד על מנהג שהתנגדו לו כמה מן הראשונים, שהיו קובעים מזוזה רק בפתח הבית, אך לא בפתחי החדרים. [↑](#footnote-ref-1)
2. הבנתו בדברי התוספות מחודשת טובא, משום שנראה מדבריהם שכלל לא שייך לדון בזה על סכנה, אך הוא הבין שאדרבה, התוספות סבורים שהסכנה היא רק מצד מיקום המזוזה, אך ייתכן שהמזוזה מצד עצמה מסוגלת לשמירה. [↑](#footnote-ref-2)